ΓΡΑΠΤΗ ΕΡΩΤΗΣΗ E-0391/02

υποβολή: Charles Tannock (PPE-DE) προς το Συμβούλιο

(20 Φεβρουαρίου 2002)

Θέμα: Εφαρμογή της Σύμβασης της Γενεύης για τους αιχμαλώτους πολέμου

Πιστεύει το Συμβούλιο ότι τα μέλη τρομοκρατικών οργανώσεων όπως η Αλ Κάϊντα εμπίπτουν στην κατηγορία αιχμάλωτοι πολέμου βάσει των όρων της Σύμβασης της Γενεύης του 1949 σχετικά με τη μεταχείριση των αιχμαλώτων πολέμου, δεδομένου ότι όπως ορίζεται στο άρθρο 4, Τίτλος 1, αιχμάλωτοι πολέμου θεωρούνται τα μέλη των ενόπλων δυνάμεων ενός εμπλεκομένου στη διαμάχη μέρους, καθώς και τα σώματα ατάκτων ή εθελοντών που ανήκουν σ' αυτές τις ένοπλες δυνάμεις, συμπεριλαμβανομένων των οργανωμένων αντιστασιακών κινημάτων που ανήκουν στο εμπλεκόμενο στη διαμάχη μέρος και δρουν στο εσωτερικό ή στο εξωτερικό της χώρας, ακόμα και όταν η χώρα τελείπό κατάληψη, στην περίπτωση που αυτές οι ένοπλες ομάδες ή σώματα εθελοντών ή οργανωμένα αντιστασιακά κινήματα, πληρούν, μεταξύ άλλων, τις παρακάτω προϋποθέσεις:

- έχουν συγκεκριμένα διακριτικά σήματα, αναγνωρίσιμα από απόσταση

- διεξάγουν τις επιχειρήσεις τους σύμφωνα με το δίκαιο και τα ήθη του πολέμου

ή το Συμβούλιο θεωρεί ότι σωστά η αμερικανική κυβέρνησηποστηρίζει ότι οι αιχμάλωτοι που κρατούνται στην αμερικανική Ναυτική Βάση Guantanamo Bay δεν μπορούν να χαρακτηρισθούν αιχμάλωτοι πολέμου και άρα μπορούν να ανακριθούν ακόμη και αν, σύμφωνα με το διεθνές δίκαιο, πρέπει να τύχουν ανθρωπιστικής μεταχείρισης·

Κοινή απάντησηστις γραπτές ερωτήσεις E-0374/02, E-0391/02 και E-0471/02

(22 Ιουλίου 2002)

Το Συμβούλιο παραπέμπει τους αξιότιμους Βουλευτές στην απάντηση που δόθηκε στις ερωτήσεις αριθ. E-0168/02, E-0236/01, E-0239/02 και E-0263/02.

Το Συμβούλιο επιβεβαιώνει τη σημασία της ανθρώπινης μεταχείρισης κάθε κρατουμένου σύμφωνα με τις γενικές αρχές του διεθνούς δικαίου. Το Συμβούλιο δεν είναι σε θέση να εξακριβώσει απλώς και μόνο βάσει αναφορών των μέσων ενημέρωσης αν οι συνθήκες κράτησης στο Γκουαντάναμο ανταποκρίνονται στις αρχές αυτές. Το Συμβούλιο δεν διαθέτει τις απαραίτητες πληροφορίες για να καθορίσει το κατά πόσο οι κρατούμενοι στο Γκουαντάναμο θα πρέπει να θεωρούνται αιχμάλωτοι πολέμου. Υπενθυμίζει δε ότι η Τρίτη Σύμβαση της Γενεύης σχετικά με τη μεταχείριση των αιχμαλώτων πολέμου ορίζει ότι, ανπάρχει αμφιβολία, ο κρατούμενος πρέπει να τυγχάνει της προστασίας της Σύμβασης, εν αναμονή του καθορισμού της θέσεώς του από αρμόδιο δικαστήριο. Στο διάστημα που μεσολαβεί, η μεταχείριση των αιχμαλώτων πρέπει να είναι ανθρώπινη, να λαμβάνουν τη δέουσα ιατρική περίθαλψη, ένδυση και τροφή. Η κατακρατούσα δύναμη δύναται ωστόσο να λαμβάνει τα προσήκοντα μέτρα για την ασφάλεια των εγκαταστάσεων και των κρατουμένων σύμφωνα με το διεθνές δίκαιο. Το Συμβούλιο χαιρετίζει το γεγονός ότι στη Διεθνή Επιτροπή του Ερυθρού Σταυρού έχει δοθεί πλήρης πρόσβαση

στους κρατουμένους κατά τρόπον ώστε να είναι σε θέση να ασκήσει τα καθήκοντά της, χαιρετίζει δε επίσης και τη διαβεβαίωση εκ μέρους των αρχών των ΗΠΑ ότι όλοι οι κρατούμενοι θα τύχουν ανθρώπινης μεταχείρισης σε βαθμό κατάλληλο και σύμφωνο με τις στρατιωτικές ανάγκες και με τρόπο συνεπή προς τις αρχές της Σύμβασης της Γενεύης. Ο Πρόεδρος Μπους προέβη σε δημόσια δήλωση για το θέμα αυτό στις 31 Ιανουαρίου 2002.

Στα συμπεράσματα σχετικά με τα ανθρώπινα δικαιώματα, τα οποία εγκρίθηκαν από το Συμβούλιο Γενικών Υποθέσεων της 11ης και 12ης Μαρτίου 2002, με την προοπτική της συνόδου της CHR στη Γενεύη το Συμβούλιοπενθύμισε την προσήλωση της Ευρωπαϊκής Ένωσης στο διαρκές καθήκον όλων των κρατών μελών να προστατεύουν και να προάγουν τα δικαιώματα του ανθρώπου, τις θεμελιώδεις ελευθερίες και το ανθρωπιστικό δίκαιο και να συμμορφούνται προς τις σχετικές διεθνείς δεσμεύσεις. Το Συμβούλιο παρά τηνποστήριξή του στην προσαγωγή τωνπόπτων τρομοκρατίας στη δικαιοσύνη και τη βεβαιότητά του ότι η τρομοκρατία συνιστά απειλή για την Ευρώπη καθώς και για άλλους, ωστόσοπογράμμισε ιδιαίτερα την απόλυτη πεποίθησή του, ιδίως μετά τα τραγικά γεγονότα του περασμένου Σεπτεμβρίου, ότι η καταπολέμηση της τρομοκρατίας πρέπει να γίνεται με σεβασμό των δικαιωμάτων του ανθρώπου και του κράτους δικαίου.